Scandal în Marea Britanie. Tehnologia deepfake, folosită de un post TV pentru a "transmite un mesaj al Reginei Elisabeta a II-a".
Regina Elisabeta a II-a a fost caricaturizată printr-un deepfake, difuzat pe Channel 4. Deepfake-urile reprezintă caricaturi video realiste ale unor personalități publice, iar scopul acestora este dezinformarea sau batjocura, dar și încercarea de a oferi un conținut credibil. Videoclipul a fost criticat. Regina Elisabeta a II-a va trimite un mesaj de Crăciun real pe BBC și ITV. Palatul Buckingham nu a comentat pe această temă.
În timp ce Regina Elisabeta a II-a va trimite un mesaj tradițional de Crăciun pe BBC și ITV, sosia sa digitală își va "împărtăși gândurile" pe Channel 4, relatează BBC.Palatul Buckingham a declarat pentru BBC că nu are nimic de comentat pe baza videoclipului difuzat de Channel 4.Deepfake-urile reprezintă caricaturi video ale unor personalități, care au drept scop dezinformarea sau batjocura pe anumite subiecte.Cel cu Regina Elisabeta se dorește a fi informativ. Creatorii au declarat că vor să "avertizeze cu privire la știrile false, specifice erei digitale".Corespondentul regal pentru BBC Nicholas Witchell susține că "videoclipul nu l-a impresionat" și că "deși există multe deepfake-uri, acesta nu este printre cele mai reușite, în special pentru că vocea Reginei sună ca o încercare ieftină de a o imita".Videoclipul are 5 minute și abordează diverse subiecte controversate, precum plecarea ducilor de Sussex din Regatul Unit sau pandemia gestionată de Boris Johnson. Va fi difuzat integral în ziua de Crăciun.